KOMISIJOS SPRENDIMAS
2008 m. spalio 3 d.
kuriuo iš dalies keičiamas Sprendimas 2006/588/EB, nustatantis valstybėms narėms 2006-2012 m. skiriamas sumas, susidariusias pritaikius Tarybos reglamento (EB) Nr. 1782/2003 10 straipsnyje numatytą moduliavimą
(pranešta dokumentu Nr. C(2008) 5534)
(2008/789/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 10 straipsnio 3 dalies pirmąją pastraipą,
kadangi:
(1)
Komisijos sprendimu 2006/410/EB (2) 2006-2012 m. nustatomos dėl Reglamento (EB) Nr. 1782/2003 10 straipsnio 2 dalyje numatyto tiesioginių išmokų sumažinimo susidariusios sumos, kurios 2007-2013 m. skiriamos Europos žemės ūkio kaimo plėtros fondui (EŽŪKPF).
(2)
Sprendimu 2006/410/EB nustatytos moduliavimą pritaikius susidariusios sumos buvo iš dalies pakeistos Komisijos sprendimu 2008/787/EB (3). Dėl to pakito 2008-2012 m. sumos. Toks pakeitimas susijęs, viena vertus, su padidėjusiomis tiesioginėmis išmokomis dėl reformos vaisių, daržovių ir vyno sektoriuose, kita vertus, su sumažintomis nacionalinėmis viršutinėmis ribomis, nustatytomis Reglamento (EB) Nr. 1782/2003 II priede; jos buvo sumažintos atlikus minėto reglamento 12 straipsnio 4 dalyje numatytą peržiūrą. 2006-1012 m. sumos, susidariusios pritaikius Reglamento (EB) Nr. 1782/2003 10 straipsnyje numatytą moduliavimą, taip pat turi būti pakeistos.
(3)
Dėl to reikėtų atitinkamai iš dalies pakeisti Komisijos sprendimą 2006/588/EB (4).
(4)
Šiame sprendime numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/588/EB priedo tekstas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2008 m. spalio 3 d.